מושל וירג'יניה

מושל קהיליית וירג'יניה (באנגלית: Governor of the Commonwealth of Virginia) הוא המושל וראש הרשות המבצעת של מדינת וירג'יניה שבארצות הברית והמפקד העליון של המשמר הלאומי שלה. המושל אחראי על אכיפת חוקי המדינה, ובידיו הסמכות לאשר את החוקים שמתקבלים באספה הכללית של וירג'יניה או להטיל עליהם וטו, לכנס את בית המחקקים, ולהעניק חנינות, למעט במקרים של הדחה.

69 גברים ואישה אחת כיהנו עד היום כמושלי וירג'יניה ב-53 תקופות כהונה, לא כולל 11 תקופות כהונה של מושלים בפועל שלא נכללים בספירה הרשמית.

מושלת וירג'יניה הנוכחית היא הדמוקרטית אביגייל ספנברגר, שהושבעה לתפקידה ב-17 בינואר 2026.

בחירת המושל
משרת המושל נוצרה בחוקת וירג'יניה הראשונה, שכוננה ב-1776 וקבעה שהמושל ייבחר מדי שנה על ידי בית המחוקקים של המדינה. המושל יכול היה לכהן במשך לא יותר משלוש שנים רצופות, וכדי לכהן בכהונה נוספת היה עליו להמתין ארבע שנים נוספות. החוקה שהתקבלה ב-1830 שינתה את משך כהונת המושל משלוש כהונות שנתיות מתחדשות לכהונה אחת של שלוש שנים ללא אפשרות לבחירה לכהונה נוספות, אלא רק לאחר המתנה של שלוש שנים נוספות, וקבעה את מועד תחילת כהונת המושל ל-1 בינואר שלאחר הבחירות. בחוקת 1851 הוארכה כהונת המושל לארבע שנים ונקבע שהמושל ייבחר בבחירות ישירות על ידי תושבי המדינה ולא על ידי בית המחוקקים. בחוקת 1902 שונה מועד תחילת כהונת המושל ל-1 בפברואר. החוקה הנוכחית, שהתקבלה ב-1971, קבעה את מועד תחילת כהונת המושל ליום השבת שלאחר יום רביעי השני של חודש ינואר.

מאז האיסור על בחירה לתקופת כהונה רצופה נוספת ב-1830, נבחרו רק שני מושלים לשתי תקופות כהונה בלתי רצופות, ויליאם סמית' ומילס גודווין. סמית' נבחר לכהונה שנייה לאחר פרישתה של וירג'יניה מן האיחוד עם פרוץ מלחמת האזרחים, וגודווין היה המושל הראשון בכל מדינות ארצות הברית שנבחר על ידי שתי המפלגות הגדולות, כאשר נבחר ב-1965 מטעם המפלגה הדמוקרטית וב-1973 מטעם המפלגה הרפובליקנית. טרם קבלת תיקון זה כיהנו ביותר בשתי כהונות בלתי רצופות פטריק הנרי, ג'יימס מונרו, בנוסף לג'ורג' ויליאם סמית', שכיהן פעמיים כמושל בפועל ובהמשך לכהונתו השנייה נבחר בזכות עצמו.

במקרה בו מתפנה משרת המושל בשל אי-כשירות, מוות או התפטרות, הופך סגן המושל למושל. משרת סגן המושל נוצרה בחוקת 1851. קודם לכן הייתה קיימת בווירג'יניה מועצת המדינה (Council of State), שנבחרה על ידי שני הבתים של בית המחוקקים ,ובחרה מבין חבריה נשיא ששימש כסגן המושל וכיהן כמושל בפועל כאשר התפנתה משרת המושל.

דרישות התפקיד
הדרישות לבחירה כמושל וירג'יניה הן:
 על המועמד להיות אזרח ארצות הברית.
 על המועמד להיות בן 30 לכל הפחות.
 על המועמד להיות תושב וירג'יניה ובוחר רשום בה במשך לפחות חמש שנים טרם מועד הבחירות.

כדי להגיש מועמדות למשרת המושל על המועמד לאסוף לכל הפחות 10,000 חתימות של בוחרים רשומים, כולל 400 חתימות לכל הפחות מכל אחד מ-11 מחוזות הבחירה לקונגרס של וירג'יניה.

סמכויות ותפקידי המושל
 למושל סמכות חקיקתית להגיש המלצות בפני בית המחוקקים ולכנס ישיבות מיוחדות שלו על פי שיקול דעתו.
 למושל מוקנית הסמכות להטיל וטו. כל הצעות החוק שמתקבלות בבית המחוקקים נשלחות למושל לפני היותן לחוק. המושל ראשי לחתום על החוק, להשהות את חתימתו על הצעות החוק במשך שבעה ימים שלאחריהן הן הופכות לחוק, או להטיל וטו. לאחר ההחלטה על הווטו, חוזרת הצעת החוק לבית המחוקקים וניתן לעקוף את הווטו על ידי הצבעה של שני-שלישים בכל אחד משני הבתים.
 המושל גם רשאי להטיל וטו חלקי (Line-item veto). הוא יכול לשלוח את הצעת החוק בחזרה לבית המחוקקים עם המלצות ותיקונים. על בית המחוקקים לאשר את השינויים בכל אחד בשני בתי המחוקקים או לעקוף את הווטו החלקי בהצבעה של שני-שלישים בשני הבתים.
 המושל הוא המפקד העליון של כוחות המיליציה של המדינה.
 המושל יכול לקיים קשרים עם מדינות אחרות בארצות הברית ועם מדינות זרות.
 בסמכות המושל למנות מחליפים למשרות שהתפנו, אלא אם כן עושה זאת בית הנבחרים.
 בסמכות המושל להמתיק עונשים וקנסות ולהעניק חנינות. המושל גם יכול להשיב את זכות הבחירה מאדם שהיא נשללה ממנו או לבטל עונשים פוליטיים נוספים.

היסטוריה
שורשיה של משרת מושל וירג'יניה החלו עם ראשית ההתיישבות האנגלית באמריקה בג'יימסטאון. "חברת וירג'יניה של לונדון" (Virginia Company of London) הקימה ממשל שנוהל על ידי מועצה. נשיא המועצה כיהן למעשה כמושל. המועצה ישבה בלונדון ושלטה על המושבה ממרחקים. באופן רשמי היה תומאס סמית' נשיא המועצה הראשון, אך הוא מעולם לא עזב את אנגליה. נשיא המועצה הראשון שהתגורר במושבה היה אדוארד מריה וינגפילד, ובכך הוא היה לראשון ששלט למעשה בווירג'יניה. עד מהרה ויתרה חברת וירג'יניה על השליטה על ידי מועצה ומינתה לה נשיא, ולמעשה מושל, המנהיג המפורסם והדינמי ג'ון סמית'.

ב-1624, בשנת מלוכתו האחרונה, נטל ג'יימס הראשון, מלך אנגליה מידי חברת וירג'יניה ובעלי המניות שלה את השליטה על מושבת וירג'יניה והפך אותה למושבת כתר. במשך שנים רבות מונו מושלי המושבה על ידי המונרך. לעיתים קרובות התגורר המושל באנגליה, בה בשעה שסגן המושל ניהל הלכה למעשה את חיי המושבה.

במלחמת העצמאות של ארצות הברית הפכה וירג'יניה למדינה עצמאית. מושלה הראשון (והשישי) היה פטריק הנרי. מכינונה של וירג'יניה כמדינה ועד 1851 נבחרו המושלים על ידי האספה הכללית של וירג'יניה. לאחר מכן עברה בחירת המושל לידי תושבי המדינה בבחירות ישירות.

במהלך מלחמת האזרחים שימש פרנסיס הריסון פיירפונט כמושל על החלקים של וירג'יניה שהיו בשליטת האיחוד, ומאוחר יותר הוקמה על חלק מהם מדינת וירג'יניה המערבית. פיירפונט גם שימש כאחד מהמושלים הזמניים במהלך תקופת השיקום שלאחר המלחמה. מושלים אלו מונו על ידי נשיא ארצות הברית והקונגרס, שאז נשלט על ידי האגף הרדיקלי של המפלגה הרפובליקנית. ב-1874 שבה וירג'יניה לחיק האיחוד, קיבלה מחדש את זכותה לממשל עצמי ובחרה כמושל בג'יימס קמפר, איש המפלגה הדמוקרטית ולשעבר גנרל בצבא הקונפדרציה. לאחר תום תקופת השיקום ועד 1969 לא נבחרו בווירג'יניה מושלים רפובליקנים, למעט ויליאם קמרון, שב-1881 נבחר מטעם "מפלגת המתאמים מחדש" (Readjuster Party), קואליציה של רפובליקנים ודמוקרטים פופוליסטים. דאגלס ויילדר, שכיהן בשנים 1990–1994, היה האפרו-אמריקאי הראשון שנבחר כמושל וירג'יניה, והשני בכל מדינות ארצות הברית.

שלא כמו רוב מדינות ארצות הברית, מאז 1851 נערכות הבחירות למשרת מושל וירג'יניה בשנים שבהן לא מתקיימות הבחירות לנשיאות ארצות הברית או בחירות אמצע הכהונה. הבחירות מתקיימות בשנה שלאחר בחירת נשיא ארצות הברית, כלומר בשנים 2001, 2005, 2009 וכו'. בכל מערכות הבחירות למושל וירג'יניה שנערכו מאז 1977, המושל הנבחר היה מהמפלגה היריבה לזו של הנשיא שנבחר שנה קודם לכן, גם כאשר וירג'יניה הצביעה עבור הנשיא, כפי שהיה במקרים של רונלד רייגן וברק אובמה. היוצא מן הכלל היחידי היה ב-2013, כאשר נבחר הדמוקרט טרי מקאוליף לאחר בחירתו לכהונה שנייה של אובמה בבחירות 2012.

שלושה ממושלי וירג'יניה כיהנו לימים כנשיאי ארצות הברית: תומאס ג'פרסון, ג'יימס מונרו, שכיהן כמושל בשתי תקופות כהונה נפרדות, וג'ון טיילר. בנוסף אליהם כיהנו רבים ממושלי המדינה כחברי הקבינט של ארצות הברית וכחברי הקונגרס של ארצות הברית.

רשימת מושלי וירג'יניה
 מס' תמונה שם  תחילת כהונה סיום כהונה מפלגה בחירות סגן המושל 1 מרכז|100px פטריק הנרי  5 ביולי 1776 1 ביוני 1779 עצמאי לא היו בחירות התפקיד לא היה קיים 2 מרכז|100px תומאס ג'פרסון  1 ביוני 1779 3 ביוני 1781 עצמאי לא היו בחירות 3 מרכז|100px ויליאם פלמינג  3 ביוני 1781 12 ביוני 1781 עצמאי 4 מרכז|100px תומאס נלסון הבן  12 ביוני 1781 22 בנובמבר 1781 עצמאי  מרכז|100px דייוויד ג'יימסון  22 בנובמבר 1781 1 בדצמבר 1781 עצמאי 5 מרכז|100px בנג'מין הריסון החמישי  1 בדצמבר 1781 1 בדצמבר 1784 עצמאי 6 מרכז|100px פטריק הנרי  1 בדצמבר 1784 1 בדצמבר 1786 עצמאי 7 מרכז|100px אדמונד רנדולף  1 בדצמבר 1786 1 בדצמבר 1788 עצמאי 8 מרכז|100px בוורלי רנדולף  1 בדצמבר 1788 1 בדצמבר 1791 עצמאי 9 מרכז|100px הנרי לי השלישי  1 בדצמבר 1791 1 בדצמבר 1794  10 מרכז|100px רוברט ברוק  1 בדצמבר 1794 1 בדצמבר 1796  11 מרכז|100px ג'יימס ווד  1 בדצמבר 1796 19 בדצמבר 1799  12 מרכז|100px ג'יימס מונרו  19 בדצמבר 1799 1 בדצמבר 1802  13 מרכז|100px ג'ון פייג'  1 בדצמבר 1802 7 בדצמבר 1805  14 מרכז|100px ויליאם קייבל  7 בדצמבר 1805 1 בדצמבר 1808  15 מרכז|100px ג'ון טיילר האב  1 בדצמבר 1808 15 בינואר 1811    מרכז|100px ג'ורג' ויליאם סמית'  15 בינואר 1811 19 בינואר 1811  16 מרכז|100px ג'יימס מונרו  19 בינואר 1811 3 באפריל 1811   17 מרכז|100px ג'ורג' ויליאם סמית'  3 באפריל 1811 26 בדצמבר 1811    מרכז|100px פייטון רנדולף  26 בדצמבר 1811 3 בינואר 1812  18 מרכז|100px ג'יימס ברבור  3 בינואר 1812 1 בדצמבר 1814  19 מרכז|100px וילסון קרי ניקולס  1 בדצמבר 1814 1 בדצמבר 1816  20 מרכז|100px ג'יימס פטון פרסטון  1 בדצמבר 1816 1 בדצמבר 1819  21 מרכז|100px תומאס מאן רנדולף הבן  1 בדצמבר 1819 1 בדצמבר 1822  22 מרכז|100px ג'יימס פלזנטס  1 בדצמבר 1822 10 בדצמבר 1825  23 מרכז|100px ג'ון טיילר  10 בדצמבר 1825 4 במרץ 1827  24 מרכז|100px ויליאם ברנץ' ג'יילס  4 במרץ 1827 4 במרץ 1830  25 מרכז|100px ג'ון פלויד  4 במרץ 1830 31 במרץ 1834   26 מרכז|100px ליטלטון וולר טאזוול  31 במרץ 1834 30 במרץ 1836    מרכז|100px וינדהאם רוברטסון  30 במרץ 1836 31 במרץ 1837 המפלגה הוויגית 27 מרכז|100px דייוויד קמפבל  31 במרץ 1837 31 במרץ 1840  28 מרכז|100px תומאס גילמר  31 במרץ 1840 20 במרץ 1841  המפלגה הוויגית  מרכז|100px ג'ון פטון  20 במרץ 1841 31 במרץ 1841 המפלגה הוויגית  מרכז|100px ג'ון רתרפורד  31 במרץ 1841 31 במרץ 1842   מרכז|100px ג'ון מנפורד גרגורי  31 במרץ 1842 1 בינואר 1843 המפלגה הוויגית 29 מרכז|100px ג'יימס מקדואל  1 בינואר 1843 1 בינואר 1846  30 מרכז|100px ויליאם סמית'  1 בינואר 1846 1 בינואר 1849  31 מרכז|100px ג'ון פלויד  1 בינואר 1849 16 בינואר 1852  32 מרכז|100px ג'וזף ג'ונסון  16 בינואר 1852 1 בינואר 1856  1851  שלטון ליק 33 מרכז|100px הנרי וייז  1 בינואר 1856 1 בינואר 1860  1855 אלישע מק'קומס ויליאם לואתר ג'קסון 34 מרכז|100px ג'ון לצ'ר  1 בינואר 1860 1 בינואר 1864  1859 רוברט לטיין מונטגיו 35 מרכז|100px ויליאם סמית'  1 בינואר 1864 9 במאי 1865  1863  סמואל פרייס 35 מרכז|100px פרנסיס הריסון פיירפונט  15 במאי 1861 4 באפריל 1868  1863    מרכז|100px הנרי ולס  4 באפריל 1868 21 בספטמבר 1869    36 מרכז|100px גילברט קרלטון ווקר  21 בספטמבר 1869 1 בינואר 1874  1869 ג'ון לואיס ג'ון לורנס מארי הבן 37 מרכז|100px ג'יימס קמפר  1 בינואר 1874 1 בינואר 1878  1873 רוברט וית'רס הנרי וירץ תומאס 38 מרכז|100px פרדריק הולידיי  1 בינואר 1878 1 בינואר 1882  1877 ג'יימס ווקר 39 מרכז|100px ויליאם קמרון  1 בינואר 1882 1 בינואר 1886 מפלגת המתאמים מחדש (Readjuster Party) 1881 ג'ון לואיס 40 מרכז|100px פיציו לי  1 בינואר 1886 1 בינואר 1890  1885 ג'ון מאסי 41 מרכז|100px פיליפ מקיני  1 בינואר 1890 1 בינואר 1894  1889 ג'יימס הוג' טיילר 42 מרכז|100px צ'ארלס טריפלט אופרול  1 בינואר 1894 1 בינואר 1898  1893 רוברט קנט 43 מרכז|100px ג'יימס הוג' טיילר  1 בינואר 1898 1 בינואר 1902  1897 אדוארד אקולס 44 מרכז|100px אנדרו ג'קסון מונטגיו  1 בינואר 1902 1 בפברואר 1906  1901 ג'וזף אדוארד וילארד 45 מרכז|100px קלוד סוואנסון  1 בפברואר 1906 10 בפברואר 1910  1905 ג'יימס אליסון 46 מרכז|100px ויליאם הודג'ס מאן  10 בפברואר 1910 1 בפברואר 1914  1909 ג'יימס אליסון 47 מרכז|100px הנרי קרטר סטיוארט  1 בפברואר 1914 1 בפברואר 1918  1913 ג'יימס אליסון 48 מרכז|100px וסטמורלנד דייוויס  1 בפברואר 1918 1 בפברואר 1922  1917 בנג'מין פרנקלין ביוקנן 49 מרכז|100px אלברט לי טרינקל  1 בפברואר 1922 1 בפברואר 1926  1921 ג'וניוס אדגר וסט 50 מרכז|100px הארי פ. בירד  1 בפברואר 1926 15 בינואר 1930  1925 ג'וניוס אדגר וסט 51 מרכז|100px ג'ון גרלנד פולארד  15 בינואר 1930 17 בינואר 1934  1929 ג'יימס יוברט פרייס 52 מרכז|100px ג'ורג' פירי  17 בינואר 1934 15 בינואר 1938  1933 ג'יימס יוברט פרייס 53 מרכז|100px ג'יימס יוברט פרייס  15 בינואר 1938 21 בינואר 1942  1937 סקסון הולט 54 מרכז|100px קולגייט דרדן  15 בינואר 1942 16 בינואר 1946  1941 ויליאם טאק 55 מרכז|100px ויליאם טאק  16 בינואר 1946 18 בינואר 1950  1945 לואיס פרסטון קולינס השני 56 מרכז|100px ג'ון בטל  18 בינואר 1950 20 בינואר 1954  1949 לואיס פרסטון קולינס השני אלי אדוארד סטייקס סטיבנס 57 מרכז|100px תומאס סטנלי  20 בינואר 1954 11 בינואר 1958  1953 אלי אדוארד סטייקס סטיבנס 58 מרכז|100px ג'. לינדזי אלמונד  11 בינואר 1958 13 בינואר 1962  1957 אלי אדוארד סטייקס סטיבנס 59 מרכז|100px אלברטיס הריסון  13 בינואר 1962 15 בינואר 1966  1961 מילס גודווין 60 מרכז|100px מילס גודווין  15 בינואר 1966 17 בינואר 1970  1965 פרד פולארד 61 מרכז|100px לינווד הולטון  17 בינואר 1970 12 בינואר 1974  1969 ג'. סרג'נט ריינולדס  הנרי האוול  62 מרכז|100px מילס גודווין  12 בינואר 1974 14 בינואר 1978  1973 ג'ון דלטון 63 מרכז|100px ג'ון דלטון  14 בינואר 1978 16 בינואר 1982  1977 צ'אק רוב  64 מרכז|100px צ'אק  רוב  16 בינואר 1982 18 בינואר 1986  1981 דיק דייוויס 65 מרכז|100px ג'רלד בלילס  18 בינואר 1986 13 בינואר 1990  1985 דאגלס ויילדר 66 מרכז|100px דאגלס ויילדר  13 בינואר 1990 15 בינואר 1994  1989 דון בייר 67 מרכז|100px ג'ורג' אלן  15 בינואר 1994 17 בינואר 1998  1993 דון בייר  68 מרכז|100px ג'ים גילמור  17 בינואר 1998 12 בינואר 2002  1997 ג'ון האגר 69 מרכז|100px מארק וורנר  12 בינואר 2002 14 בינואר 2006  2001 טים קיין 70 מרכז|100px טים קיין  14 בינואר 2006 16 בינואר 2010  2005 ביל בולינג  71 מרכז|100px בוב מקדונל  16 בינואר 2010 11 בינואר 2014  2009 ביל בולינג 72 מרכז|100px טרי מקאוליף  11 בינואר 2014 13 בינואר 2018  2013 ראלף נורתם 73 מרכז|100px ראלף נורתם  13 בינואר 2018 15 בינואר 2022  2017 	ג'סטין פיירפקס 74 מרכז|100px גלן יאנגקין   15 בינואר 2022 17 בינואר 2026  2021 וינסום ארל-סירס 75 מרכז|100px אביגייל ספנברגר  17 בינואר 2026 מכהנת  2025 גזלה האשמי

קישורים חיצוניים



ביאורים

הערות שוליים

*